拓跋丕 (乐平王)
参考资料

↑  《魏书·卷十七·列传第五》：明元皇帝七男。杜密皇后生世祖太武皇帝。大慕容夫人生乐平戾王丕。
↑  《北史·卷十六·列传第四》：明元皇帝七男：杜密皇后生太武皇帝。大慕容夫人生乐平戾王丕。
↑  《魏书·卷三·帝纪第三》：夏四月甲戌，封皇子焘为泰平王，焘，字佛釐，拜相国，加大将军；丕为乐平王，加车骑大将军；弥为安定王，加卫大将军；范为乐安王，加中军大将军；健为永昌王，加抚军大将军；崇为建宁王，加辅国大将军；俊为新兴王，加镇军大将军；献怀长公主子嵇敬，封长乐王，拜大司马、大将军。
↑  《北史·卷一·魏本纪第一》：夏四月甲戌，封皇子焘为太平王，拜相国，加大将军；丕为乐平王，加车骑大将军；弥为安定王，加卫大将军；范为乐安王，加中军大将军；健为永昌王，加抚军大将军；崇为建宁王，加辅国大将军；俊为新兴王，加镇军大将军；献怀长公主子嵇敬为长乐王，拜大司马、大将军。
↑  《资治通鉴·卷一百一十九》：夏，四月，甲戌，魏立皇子焘为太平王，拜相国，加大将军；丕为乐平王，弥为安定王，范为乐安王，健为永昌王，崇为建宁王，俊为新兴王。
1 2 3  《魏书·卷十七·列传第五》：乐平王丕，少有才干，为世所称。太宗以丕长，爱其器度，特优异之。泰常七年封，拜车骑大将军。后督河西、高平诸军讨南秦王杨难当，军至略阳，禁令齐肃，所过无私，百姓争致牛酒。难当惧，还仇池。而诸将议曰，若不诛豪帅，军还之后，必聚而为寇。又以大众远出，不有所掠，则无以充军实，赏将士。将从之。时中书侍郎高允参丕军事，谏曰：“今若诛之，是伤其向化之心，恐大军一还，为乱必速。”丕以为然，于是绥怀初附，秋毫无犯。初，冯弘之奔高丽，世祖诏遣送之，高丽不遣，世祖怒，将讨之。丕上疏，以为和龙新定，宜优复之，使广修农殖，以饶军实，然后进图，可一举而灭。帝纳之，乃止。后坐刘洁事，以忧薨。事在洁传。谥曰戾王。
1 2 3  《北史·卷十六·列传第四》：乐平王丕，少有才干。泰常七年封，拜车骑大将军。后督河西、高平诸军讨南秦王杨难当。军至略阳，禁令齐肃，所过无私，百姓争致牛酒。难当惧，还仇池。而诸将议曰：“若不诛豪帅，军还之后，必聚而为寇。”又以大众远出，不有所掠，则无以充军实，赏将士。将从之。时中书侍郎高允参丕军事，谏曰：“今若诛之，是伤其向化之心，恐大军一还，为乱必速。”丕以为然，于是绥怀初附，秋毫无犯。
↑  《魏书·卷四上·帝纪第四上》：诏平东将军贺多罗攻文通带方太守慕容玄于猴固，抚军大将军、永昌王健攻建德，骠骑大将军、乐平王丕攻冀阳，皆拔之，虏获生口，班赐将士各有差。
↑  《资治通鉴·卷第一百二十二》：平东将军贺多罗攻带方，抚军大将军永昌王健攻建德，骠骑大将军乐平王丕攻冀阳，皆拔之。
↑  《魏书·卷四上·帝纪第四上》：戊申，诏骠骑大将军、乐平王丕等五将率骑四万东伐文通。
↑  《资治通鉴·卷一百二十二》：戊申，魏主命骠骑大将军乐平王丕、镇东大将军徒河屈垣等帅骑四万伐燕。
↑  《魏书·卷四上·帝纪第四上》：己卯，丕等至于和龙，徙男女六千口而还。
↑  《北史·卷二·魏本纪第二》：己卯，乐平王丕等五将东伐，至和龙，徙男女六千口而还。
↑  《资治通鉴·卷一百二十二》：己卯，魏乐平王丕等至和龙。燕王以牛酒犒军，献甲三千。屈垣责其不送侍子，掠男女六千口而还。
↑  《魏书·卷四上·帝纪第四上》：赫连定之西也，杨难当窃据上邽。秋七月庚戌，诏骠骑大将军、乐平王丕等督河西、高平诸军讨之。
↑  《魏书·卷二十八·列传第十六》：洁与乐平王丕督诸军取上邽。军至启阳，百姓争致牛洒。
↑  《资治通鉴·卷一百二十三》：赫连定之西迁也，杨难当遂据上邽。秋，七月，魏主遣骠骑大将军乐平王丕、尚书令刘絜督河西、高平诸军以讨之，先遣平东将军崔赜赍诏书谕难当。
1 2  《魏书·卷四上·帝纪第四上》：九月庚戌，骠骑大将军乐平王丕等至略阳，难当奉诏摄上邽守。高丽不送文通，遣使奉表，称当与文通俱奉王化。帝以高丽违诏，议将击之。纳乐平王丕计而止。
↑  《资治通鉴·卷一百二十三》：九月庚戌，魏乐平王丕等至略阳，杨难当惧，请奉诏，摄上邽守兵还仇池。诸将议，以为：“不诛其豪帅，军还之后，必相聚为乱。又大众远出，不有所掠，无以充军实，赏将士”。丕将从之，中书侍郎高允参丕军事，谏曰:“如诸将之谋，是伤其向化之心，大军既还，为乱必速。”丕乃止。抚慰初附，秋毫不犯，秦、陇遂安。
↑  《资治通鉴·卷一百二十三》：秋九月，高丽不送燕王于魏，遣使奉表称：“当与冯弘俱奉王化。”魏主以高丽违诏，议击之，将发陇右骑卒，刘絜曰:“秦、陇新民，且当优复，俟其饶实，然后用之。”乐平王丕曰:“和龙新定，宜广修农桑以丰军实，然后进取，则高丽一举可灭也．”魏主乃止。
↑  《魏书·卷一百三·列传第九十一》：四年，车驾幸五原，遂征之。乐平王丕、河东公贺多罗督十五将出东道，永昌王健、宜都王穆寿督十五将出西道，车驾出中道。
↑  《北史·卷九十八·列传第八十六》：至太延二年，乃绝和犯塞，四年，车驾幸五原，遂征之。乐平王丕、河东公贺多罗督十五将出东道，永昌王健、宜都王穆寿督十五将出西道，车驾出中道。
↑  《资治通鉴·卷一百二十三》：秋，七月，自五原北伐柔然。命乐平王丕督十五将出东道，永昌王健督十五将出西道，魏主自出中道。
↑  《魏书·卷四上·帝纪第四上》：秋七月己巳，车驾至上郡属国城，大飨群臣，讲武马射。壬午，留辎重，分部诸军：抚军大将军、永昌王健，尚书令、钜鹿公刘洁督诸军，与常山王素二道并进，为前锋；骠骑大将军、乐平王丕，太宰、阳平王杜超，督平凉、鄜城诸军为后继。
↑  《资治通鉴·卷第一百二十三》：魏主自云中济河；秋，七月，己巳，至上郡属国城。壬午，留辎重，部分诸军，使抚军大将军永昌王健、尚书令刘　与常山王素为前锋，两道并进；骠骑大将军乐平王丕、太宰阳平王杜超为后继；以平西将军源贺为乡导。
↑  《魏书·卷四上·帝纪第四上》：冬十月辛酉，车驾东还，徙凉州民三万余家于京师。留骠骑大将军、乐平王丕，征西将军贺多罗镇凉州。
↑  《资治通鉴·卷一百二十三》：冬，十月，辛酉，魏主东还，留乐平王丕及征西将军贺多罗镇凉州，徙沮渠牧犍宗族及吏民三万户于平城。
↑  《魏书·卷一百三·列传第九十一》：真君四年，车驾幸漠南，分四道：乐安王范、建宁王崇各统十五将出东道，乐平王督十五将出西道，车驾出中道，中山王辰领十五将为中军后继。
↑  《北史·卷九十八·列传第八十六》：真君四年，车驾幸漠南，分军为四道：乐安王范、建宁王崇各统十五将出东道，乐平王丕督十五将出西道，车驾出中道，中山王辰领十五将为中军后继。
↑  《资治通鉴·卷一百二十四》：九月，辛巳，魏主如漠南。甲辰，舍辎重，以轻骑袭柔然。分军为四道：乐安王范、建宁王崇各统十五将出东道，乐平王丕督十五将出西道，魏主出中道，中山王辰督十五将为后继。
↑  《魏书·卷四下·帝纪第四》：癸酉，骠骑大将军、乐平王丕薨。
↑  《北史·卷二·魏本纪第二》：癸酉，乐平王丕薨。
↑  《资治通鉴·卷一百二十四》：癸酉，乐平戾王丕以忧卒。初，魏主筑白台，高二百余尺。丕梦登其上，四顾不见人，命术士董道秀筮之，道秀曰:“大吉。”丕默有喜色。及丕卒，道秀亦坐弃市。高允闻之，曰:“夫筮者皆当依附爻象，劝以忠孝。王之问道秀也，道秀宜曰:“穷高为亢。《易》曰:“亢龙有悔。”又曰:“高而无民。”皆不祥也，王不可以不戒。’如此，则王安于上，身全于下矣。道秀反之，宜其死也．”
↑  《魏书·卷十七·列传第五》：丕之薨及日者董道秀之死也，高允遂著筮论曰：“昔明元末起白台，其高二十余丈，乐平王尝梦登其上，四望无所见。王以问日者董道秀，筮之曰：‘大吉。’王默而有喜色。后事发，王遂忧死，而道秀弃市。道秀若推六爻以对王曰：‘易称“亢龙有悔”，穷高曰亢，高而无民，不为善也。’夫如是，则上宁于王，下保于己，福禄方至，岂有祸哉？今舍于本而从其末，咎衅之至不亦宜乎！”
↑  《北史·卷十六·列传第四》：初，冯弘之奔高丽，太武诏遣送之，高丽不遣。太武怒，将讨之，丕上疏以为和龙新定，宜复之，使广脩农殖，以饶军实，然后进图，可一举而灭。帝纳之，乃止。后坐刘洁事，以忧薨，事在洁传，谥曰戾王。子拔袭爵。后坐事赐死，国除。
↑  《北史·卷十六·列传第四》：丕之薨及日者董道秀之死也，高允遂著筮论曰：“昔明元末，起白台，其高二十余丈。乐平王尝梦登其上，四望无所见。王以问日者董道秀。筮之，曰：‘大吉。’王默而有喜色。后事发，王遂忧死，而道秀弃市。道秀若推六爻以对王曰：‘易称亢龙有悔。穷高曰亢，高而无人，不为善也。’夫如是，则上宁于王，下保于己，福禄方至，岂有祸哉？今舍于本而从其末，咎衅之至，不亦宜乎！”